ddrg/super_eurlex huggingface dataset:
Skupna podjetja so vzpostavila postopke predhodne kontrole na podlagi finančnih in operativnih pregledov dokumentacije ter izvajala naknadne revizije upravičencev . Te kontrole so ključno orodje za oceno zakonitosti in pravilnosti transakcij, povezanih z zaključnim računom, vključno z denarnimi in stvarnimi prispevki članov razen EU. Z naknadnimi revizijami so skupna podjetja (razen F4E in ECSEL) lahko določila stopnje preostale napake, ki so v vseh primerih pod 2 %.
Popravila in strukturna ojačitev so bili dokončani leta 2015 (1) in sicer učinkovito, kot so pokazali nedavni rezultati meritev razpok (april 2016), ki so pokazali manjšo stopnjo drsenja in posledično povečano stabilnost. Poleg tega je Center vgradil vse potrebne sisteme (inklinometre) za spremljanje stabilnosti in stopnje drsenja. Od leta 2014 je za stavbo sklenjeno zavarovanje za primer drsenja. Skratka, poškodbe na konstrukciji so bile celovito obravnavane in so zdaj zanemarljive.

Kot je ugotovilo Računsko sodišče, se Center trenutno ukvarja z različnimi varnostnimi vprašanji, povezanimi s stekleno fasado stavbe in stropnimi okni Centrovih konferenčnih prostorov, na katerih se kaže posebna, vedno večja obrabljenost. To je povezano z obliko konstrukcije steklene fasade in stropnih oken, ne pa z lokacijo stavbe na potresno dejavni prelomnici. Delovne pogodbe za dela, povezana z navedenimi popravili, so bile podpisane 1. junija in predvideno je, da bodo prostori v celoti na voljo do konca avgusta 2016.

Z izvedbo teh del bodo v celoti odpravljene navedene težave v zvezi z varnostjo.
Unija sprejme ukrepe za vzpostavitev ali zagotavljanje delovanja notranjega trga. Notranji trg zajema območje, na katerem je zagotovljen prost pretok blaga, oseb, storitev in kapitala. Cilj Unije je prav tako okrepiti njene znanstvene in tehnološke temelje z oblikovanjem Evropskega raziskovalnega območja, v katerem raziskovalci, znanost in tehnologija prosto krožijo, ter spodbujati njeno večjo konkurenčnost, vključno z industrijo.

Da bi Unija pospešila svoj vsesplošni skladni razvoj, razvija in izvaja tiste svoje dejavnosti, ki vodijo h krepitvi njene ekonomske, socialne in teritorialne kohezije.

Da bi Unija pripomogla k doseganju teh ciljev in da bi državljanom Unije, gospodarskim subjektom ter regionalnim in lokalnim skupnostim omogočila v celoti izkoristiti ugodnosti vzpostavitve območja brez notranjih meja, prispeva k vzpostavitvi in razvoju vseevropskih omrežij na področju prometne, telekomunikacijske in energetske infrastrukture. Ukrepi Unije so namenjeni pospeševanju medsebojnega povezovanja in medobratovalnosti nacionalnih omrežij, pa tudi dostopa do njih.

Da bi dosegli te cilje, Unija pripravi vrsto smernic, ki zajemajo cilje, prednostne naloge in splošno zasnovo ukrepov, predvidenih na področju vseevropskih omrežij (TEN).

Zato Unija spodbuja podjetja, tudi mala in srednja, raziskovalne centre in univerze pri njihovih visokokakovostnih raziskovalnih in tehnološko razvojnih dejavnostih; podpira njihovo prizadevanje za medsebojno sodelovanje, pri čemer je njen glavni cilj omogočiti raziskovalcem, da neovirano sodelujejo prek meja, in podjetjem, da v celoti izkoristijo možnosti notranjega trga, zlasti z opredelitvijo skupnih standardov ter odpravljanjem pravnih in davčnih ovir za tako sodelovanje.
Skladno z uredbo o ustanovitvi Agencije (1) osebje Agencije sestavljajo:

— začasni uslužbenci, ki jih Agencija zaposli za največ pet let izmed strokovnjakov iz železniškega sektorja na podlagi njihove usposobljenosti in izkušenj na področju varnosti ter interoperabilnosti železnic,

— uradniki, ki jih Komisija ali države članice dodelijo ali napotijo za največ pet let, in

— drugi uslužbenci za opravljanje izvedbenih ali tajniških nalog.

Konec leta 2013 je za Agencijo delalo 136 začasnih uslužbencev. V uredbi o ustanovitvi Agencije je navedeno tudi, da je prvih 10 let delovanja Agencije njihovo zaposlitev za obdobje petih let mogoče podaljšati še za največ tri leta, če je to potrebno za zagotavljanje kontinuitete storitev. Agencija je do sredine leta 2013 to možnost uporabljala kot običajno prakso. Poleg tega je Agencija od septembra 2013 do marca 2014 ponovno zaposlila štiri začasne uslužbence (za obdobje osmih let), katerih pogodbe z ERA so se iztekle leta 2013 po preteku obdobja, ki lahko traja največ osem let.

Leta 2013 je Agencija v dogovoru z upravnim odborom in Komisijo sprejela novo odločitev, na podlagi katere lahko začasni uslužbenci dobijo pogodbo za nedoločen čas. Predlog revidirane uredbe o ustanovitvi ERA vsebuje podobne določbe, vendar ni jasno, ali in kdaj jo bosta Parlament in Svet sprejela.
Kadar Pogodbi ne določata drugače, se za doseganje ciljev iz člena 26 uporabljajo v nadaljevanju navedene določbe. Evropski parlament in Svet po rednem zakonodajnem postopku in po posvetovanju z Ekonomsko-socialnim odborom sprejmeta ukrepe za približevanje določb zakonov in drugih predpisov v državah članicah, katerih predmet je vzpostavitev in delovanje notranjega trga.“

spodbujati skladno in dosledno delovanje kolegijev nadzornikov, spremljanje, ocenjevanje in merjenje sistemskega tveganja, razvijanje ter usklajevanje načrtov reševanja in sanacije, zagotavljanje visoke ravni zaščite vlagateljev in investitorjev po vsej Uniji in razvoj metod za saniranje finančnih institucij v težavah ter oceno potreb po ustreznih finančnih instrumentih;

spodbujati in omogočati prenose nalog in pristojnosti med pristojnimi organi;

Prispevati k oblikovanju visokokakovostnih skupnih regulativnih in nadzornih standardov in praks;

zagotavljanje, da so najemanje kreditov in druga tveganja ustrezno urejena in nadzorovana, in

Izboljšanje delovanja notranjega trga, kar zajema zlasti smotrno, učinkovito in usklajeno stopnjo ureditve in nadzora;

Proizvodi in storitve, zagotovljeni v letu 2013
Okvirni program se izvaja s posebnimi programi, pripravljenimi znotraj posamezne dejavnosti. V vsakem posebnem programu so opredeljena podrobna pravila njegovega izvajanja, določeno je njegovo trajanje in predvidena potrebna sredstva. Vsota vseh potrebnih sredstev, določenih v posebnih programih, ne sme preseči najvišjega skupnega zneska, ki je določen za okvirni program in vsako dejavnost.

Naloge Agencije so opisane v aktu o prenosu pooblastil (glej Sklep Komisije C(2008) 5694), in sicer v členih od 5 do 7. Agenciji so bile med drugim zaupane naloge, ki zajemajo:

Znanstveni svet ERS je v skladu s Sklepom Komisije 2007/134/ES pooblaščen za oblikovanje znanstvene strategije za posebni program „Zamisli“, odločanje o vrstah raziskav, ki se financirajo v skladu s členom 5(3) Odločbe Sveta 2006/972/ES, z znanstvenega vidika pa deluje kot porok za kakovost dejavnosti. Njegove naloge so zlasti priprava letnega delovnega programa za posebni program „Zamisli“ in uvedba postopka medsebojnega pregleda ter spremljanje in obvladovanje kakovosti izvajanja posebnega programa „Zamisli“, ne da bi pri tem posegal v odgovornost Komisije. Sestavlja ga 22 članov, ki jih imenuje Komisija.

Usmerjevalni odbor je organ, ki nadzoruje dejavnosti Agencije in ga imenuje Komisija (glej Sklep Komisije C(2008) 5132). Sprejme letni delovni program Agencije (potem ko ga odobri Komisija), upravni proračun in letna poročila. Sestavlja ga pet članov in en opazovalec.

Proizvodi in storitve, zagotovljeni v letu 2013 (2012)
Dejavnosti

Fundacija v okviru politike zunanjih odnosov EU prispeva k izboljšanju razvoja človeškega kapitala v 30 partnerskih državah, ki jih določata njena uredba in upravni odbor. Glavne dejavnosti so podpora politik in projektov EU, zagotavljanje analize politik, razširjanje in izmenjava informacij in izkušenj ter podpora krepitvi zmogljivosti partnerskih držav.

Dodana vrednost Fundacije izhaja iz njene nevtralne, nekomercialne in edinstvene zbirke znanja, ki je sestavljena iz strokovnega znanja na področju razvoja človeškega kapitala, in njene povezave z zaposlovanjem. To zajema tudi strokovno znanje na področju prilagajanja pristopov k razvoju človeškega kapitala v EU in njenih državah članicah razmeram v partnerskih državah.

Torinski proces, ki se je leta 2012 izvajal v 27 partnerskih državah Fundacije, je participatorna analiza politik in sistemov poklicnega izobraževanja in usposabljanja (VET), ki temelji na dokazih. Prvič je bil izveden leta 2010. Ključna značilnost druge izvedbe torinskega procesa leta 2012 je bila vključitev vprašanja upravljanja v analitični okvir in organizacijo regionalnih konferenc o učenju o politikah, ki so zainteresiranim stranem omogočile meddržavno izmenjavo izkušenj o razvoju politik. Leta 2012 sta bili organizirani dve podjetniški konferenci, in sicer maja o upravljanju na več ravneh na področju poklicnega izobraževanja in usposabljanja ter novembra o podjetništvu.

Fundacija je opravljala tudi svoje osrednje naloge, kakor so opredeljene v uredbi Sveta.

Storitve, zaključene leta 2012 2011 Podpora politikam Unije in projektnemu ciklu instrumentov zunanjih odnosov za partnerske države 36 30 Krepitev zmogljivosti partnerskih držav 66 72 Analiza politik 31 22 Razširjanje in mrežno povezovanje 28 24 Skupaj 161 148

Storitve so merilo za rezultate projektov, in povezujejo proračun s funkcijami in rezultati Fundacije.

Fundacija je poleg opravljanja rednih nalog iz svojega delovnega programa vse leto izpolnjevala neposredne zahteve Evropske komisije.
Evropska unija in države članice skrbijo za zagotovitev pogojev, ki so potrebni za konkurenčnost industrije Unije.

Pristojnosti Agencije (Uredba Sveta (ES) št. 58/2003; Sklep Komisije 2009/336/ES, kakor je bil spremenjen s Sklepom 2012/797/EU; Sklep Komisije C(2009) 3355, kakor je bil spremenjen s Sklepom C(2012) 9475 final)
23.

Skupno podjetje ENIAC ima tehtne razloge za prepričanje, da so njegove finančne operacije pravilne in zanesljive. Uvedeni so bili podrobni načrti za spremljanje računovodstva, vendar pa se je podjetje spopadalo z resnimi težavami pri ustreznem upravljanju finančnih in računovodskih sistemov. To stanje so še poslabšali pomanjkanje ustreznih programov za usposabljanje, neobstoj postopkov, ki bi se lahko uporabljali v našem primeru, in nezadostna podpora uporabnikom. Vseeno pa so bile odpravljene vse napake, navedene v povezavi s to ugotovitvijo. Skupno podjetje ENIAC si bo še naprej močno prizadevalo za premagovanje težav in pospeševanje napredka.
Področja pristojnosti Unije, ki izhajajo iz Pogodbe (člen 114 (prej člen 95 PES) in člen 194 Pogodbe o delovanju Evropske unije)

Evropski parlament in Svet po rednem zakonodajnem postopku in po posvetovanju z Ekonomsko-socialnim odborom sprejmeta ukrepe za približevanje določb zakonov in drugih predpisov v državah članicah, katerih predmet je vzpostavitev in delovanje notranjega trga. Pri vzpostavitvi in delovanju notranjega trga in ob upoštevanju potrebe po ohranitvi in izboljšanju okolja so cilji energetske politike Unije v duhu solidarnosti med državami članicami: (a) zagotoviti delovanje energetskega trga; (b) zagotoviti zanesljivost oskrbe z energijo v Uniji; (c) spodbujati energetsko učinkovitost in varčevanje z energijo ter razvijanje novih in obnovljivih virov energije, in (d) spodbujati medsebojno povezovanje energetskih omrežij. Evropski parlament in Svet po rednem zakonodajnem postopku določita ukrepe, potrebne za doseganje teh ciljev. Takšni ukrepi se sprejmejo po posvetovanju z Ekonomsko-socialnim odborom in z Odborom regij.
spodbujanju okolja, ki je naklonjeno pobudam in razvoju podjetij v celotni Uniji, zlasti malih in srednjih podjetij,

Unija in države članice skrbijo za zagotovitev pogojev, ki so potrebni za konkurenčnost industrije Unije.

Pristojnosti Inštituta (Uredba Sveta (ES) št. 294/2008)
Cilj okoljske politike Unije je doseči visoko raven varstva, pri čemer se upošteva raznolikost razmer v posameznih regijah Unije. Politika temelji na previdnostnem načelu in na načelih, da je treba delovati preventivno, da je treba okoljsko škodo prednostno odpravljati pri viru in da mora plačati povzročitelj obremenitve. (…) Pri oblikovanju svoje (…) politike Unija upošteva razpoložljive znanstvene in tehnične podatke, okoljske razmere v različnih regijah Unije, možne koristi in stroške ukrepanja ali neukrepanja, gospodarski in socialni razvoj Unije kot celote in uravnotežen razvoj njenih regij. (…)

Okoljska politika Unije prispeva k uresničevanju (…) ciljev: ohranjanju, varstvu in izboljšanju kakovosti okolja, varovanju človekovega zdravja, skrbni in preudarni rabi naravnih virov, spodbujanju ukrepov na mednarodni ravni za reševanje regionalnih ali globalnih okoljskih problemov, zlasti v boju proti podnebnim spremembam.

Pristojnosti Agencije (Uredba Sveta (EGS) št. 1210/90)
8.

Revizijsko delo Sodišča zajema izvajanje postopkov za pridobitev revizijskih dokazov o zneskih in razkritjih v računovodskih izkazih ter o zakonitosti in pravilnosti z njimi povezanih transakcij. Izbrani postopki so odvisni od njegove revizijske presoje, vključno z oceno tveganja pomembno napačne navedbe v računovodskih izkazih ali nezakonitih ali nepravilnih transakcij, ne glede na to, ali so te posledica goljufije ali napake. Pri pripravi teh ocen tveganja se upošteva notranja kontrola, ki jo revidiranec izvaja pri pripravi in predstavitvi računovodskih izkazov, da se lahko oblikujejo okoliščinam primerni revizijski postopki. Sodišče med svojo revizijo tudi ovrednoti primernost uporabljenih računovodskih usmeritev, razumnost računovodskih ocen, ki jih je pripravilo vodstvo, in skupno predstavitev računovodskih izkazov.
Pristojnosti, kot so opredeljene v Uredbi (ES) št. 1920/2006 Evropskega parlamenta in Sveta z dne 12. decembra 2006

Unija dopolnjuje ukrepe držav članic za zmanjševanje škode za zdravje zaradi uživanja drog, vključno z obveščanjem in preprečevanjem. (člen 168(1) Pogodbe o delovanju Evropske unije)

Cilji Zagotavljati Uniji in njenim državam članicam dejanske, objektivne, zanesljive in primerljive informacije na ravni Unije o drogah in zasvojenosti z njimi ter o njihovih posledicah. Center (za spremljanje) bi se moral osredotočiti na naslednja prednostna področja: 1. spremljanje stanja na področju problematike drog in nastajajočih trendov, predvsem tistih, ki zadevajo uporabo več drog; 2. spremljanje rešitev in zagotavljanje informacij o najboljših praksah; 3. ocenjevanje tveganj pri novih psihoaktivnih substancah in vzdrževanje sistema hitre izmenjave informacij; 4. razvijanje orodij in instrumentov za pomoč državam članicam pri spremljanju in vrednotenju njihovih nacionalnih politik ter Komisiji pri spremljanju in vrednotenju politik Unije.

Naloge — zbiranje in analiziranje podatkov, — izboljševanje metod za primerjavo podatkov, — širjenje podatkov, — sodelovanje z evropskimi in mednarodnimi organi ter organizacijami in s tretjimi državami, — opredelitev razvojnih novosti in spreminjajočih se trendov.

1 — Upravni odbor Sestavljajo ga po en predstavnik vsake države članice, dva predstavnika Komisije in dva neodvisna strokovnjaka, ki ju določi Evropski parlament. Sprejme delovni program, splošno poročilo o dejavnostih in proračun. 2 — Direktor Imenuje ga upravni odbor na predlog Komisije. 3 — Znanstveni odbor Podaja mnenja. Sestavlja ga največ petnajst uveljavljenih znanstvenikov, ki jih glede na njihovo znanstveno odličnost imenuje upravni odbor po razpisu za prijavo interesa. Upravni odbor lahko v razširjeni znanstveni odbor imenuje tudi skupino strokovnjakov za oceno tveganja pri novih psihoaktivnih substancah. 4 — Zunanja revizija Evropsko računsko sodišče. 5 — Organ za razrešnico Parlament na priporočilo Sveta.

Proračun 14,72 milijona EUR (15,06 milijona EUR). Subvencija Unije 97,44 % (93,61 %). Število zaposlenih 31. decembra 2009 Število mest v načrtu delovnih mest: 82 (82) Zasedena delovna mesta: 78 (78) + 26 (26) drugih uslužbencev (pomožni uslužbenci, pogodbeni uslužbenci in uslužbenci za začasno nadomeščanje) Skupno število zaposlenih: 104 (104) Ti opravljajo: - operativne naloge: 62,5 (62) - upravne naloge in podporo IT: 30 (32) - različne naloge: 11,5 (10)
Proizvodi in storitve, zagotovljeni v letu 2009

Viri, ki so bili Agenciji na voljo v letu 2009

Komisija lahko v mejah in pod pogoji, ki jih Svet z navadno večino določi v skladu z določbami Pogodb, zbira informacije in izvaja preverjanje, potrebno za opravljanje nalog, ki so ji bile zaupane. (člen 337 Pogodbe o delovanju Evropske unije)

Cilji: Ustreznim institucijam, organom, uradom in agencijam Unije ter njenim državam članicam v zvezi z izvajanjem prava Unije zagotoviti pomoč in strokovno znanje s področja temeljnih pravic v podporo polnemu spoštovanju temeljnih pravic pri sprejemanju ukrepov ali oblikovanju poteka dejavnosti v okviru njihovih pristojnosti.

Naloge: — zbira, beleži, analizira in razširja pomembne, objektivne, zanesljive in primerljive informacije in podatke; — razvija metode in standarde za izboljšanje primerljivosti, objektivnosti in zanesljivosti podatkov na evropski ravni; — izvaja znanstvene raziskave in ankete, predhodne študije in študije izvedljivosti, sodeluje pri njih ali jih spodbuja; — za institucije Unije in države članice v zvezi z izvajanjem prava Unije oblikuje in objavlja zaključke in mnenja o določenih tematskih področjih; — objavlja letno poročilo o vprašanjih temeljnih pravic, povezanih s področji dejavnosti Agencije; — objavlja tematska poročila, ki temeljijo na lastnih analizah; raziskavah in anketah. — objavlja letno poročilo o svojih dejavnostih; — razvija komunikacijsko strategijo in spodbuja dialog s civilno družbo.

1 — Upravni odbor Sestavljajo ga: Po ena neodvisna oseba, ki jo imenuje vsaka država članica, ena neodvisna oseba, ki jo imenuje Svet Evrope, in dva predstavnika Komisije. Naloga Sprejme proračun, delovni program in letna poročila. Sprejme končni proračun in kadrovski načrt. Podaja mnenja o končnih računovodskih izkazih. 2 — Izvršilni odbor Sestavljajo ga: — predsednik upravnega odbora, — podpredsednik upravnega odbora, — en predstavnik Komisije, — dva druga člana upravnega odbora, — oseba, ki jo v upravni odbor imenuje Svet Evrope, se lahko udeležuje sej izvršilnega odbora. 3 — Znanstveni odbor Sestavljajo ga: — enajst neodvisnih oseb, ki so visoko usposobljeni strokovnjaki s področja temeljnih pravic, — upravni odbor imenuje člane na podlagi preglednega javnega razpisa in izbirnega postopka. 4 — Direktor Imenuje upravni odbor na predlog Komisije in po pridobitvi mnenj Evropskega parlamenta in Sveta Evropske unije (ki izrazita svoje preference). 5 — Zunanja revizija Evropsko računsko sodišče. 6 — Notranja kontrola Službe Evropske komisije za notranjo revizijo. 7 — Organ za razrešnico Parlament na priporočilo Sveta.

Proračun 17,0 milijona EUR (15,0 milijona EUR) od tega znaša subvencija Unije 100 % (100 %) Število zaposlenih 31. decembra 2009 61 (49) mest v načrtu delovnih mest, od tega zasedenih: 48 (35) + 16 (12) drugih uslužbencev (pogodbeni uslužbenci, napoteni nacionalni strokovnjaki) Skupno število zaposlenih: 77 (61) Ti opravljajo: operativne naloge: 46 (37) upravne naloge: 27 (19) različne: 4 (5)
8.

Revizijsko delo Sodišča zajema izvajanje postopkov za pridobitev revizijskih dokazov o zneskih in razkritjih v računovodskih izkazih ter o zakonitosti in pravilnosti z njimi povezanih transakcij. Izbrani postopki so odvisni od njegove revizijske presoje, vključno z oceno tveganj pomembno napačne navedbe v računovodskih izkazih ali nezakonitih ali nepravilnih transakcij, ne glede na to, ali so posledica goljufije ali napake. Pri pripravi teh ocen tveganja se upošteva notranja kontrola, ki se izvaja pri pripravi in predstavitvi računovodskih izkazov, da se lahko oblikujejo revizijski postopki, ki so primerni glede na okoliščine. Sodišče med svojo revizijo tudi ovrednoti primernost uporabljenih računovodskih usmeritev, razumnost računovodskih ocen, ki jih je pripravilo vodstvo, in skupno predstavitev računovodskih izkazov.
„11.25

Sodišče ni odkrilo nobenih pomembnih napak, zaradi katerih bi bile vprašljive zanesljivost računovodskih izkazov, ki jih je revidiralo (šoli v Karlsruheju in Molu ter osrednji urad) in ki so bili pripravljeni na podlagi določb finančne uredbe z dne 24. oktobra 2006, ki se uporablja za proračun Evropskih šol, ali zakonitost in pravilnost transakcij, poveyzanih s temi izkazi. Vendar je Sodišče na podlagi pregleda, ki ga je opravilo, prišlo do zaključka, da konsolidirani računovodski izkazi niso predstavljeni pošteno in pregledno v vseh pomembnih vidikih, kot določajo ustrezni računovodski standardi, saj (a) uporaba računovodskega načela evidentiranja po nastanku poslovnega dogodka ni zadovoljiva in je (b) presežek iz prejšnjega leta naveden kot prihodek za tekoče leto.“
13.

Postopki za pripravo proračuna se niso dovolj strogo uporabljali in so povzročili precejšnje število proračunskih prenosov (12). Nekateri od njih so privedli do zaporednih povišanj in znižanj v istih proračunskih vrsticah. To stanje kaže na slabosti v načrtovanju dejavnosti Agencije in ni bilo skladno z načelom specifikacije. V nasprotju z veljavnimi pravili upravni odbor ni bil zaprošen, da odobri prenose, ko je bilo to potrebno (13), in o njih ni bil obveščen.
Proizvodi in storitve, zagotovljeni v letu 2007

Viri, ki so bili na voljo Agenciji

kot so opredeljene v Uredbi (ES) št. 460/2004 Evropskega parlamenta in Sveta

Predstavniki vlad držav članic so v medsebojnem soglasju sprejeli izjavo o ustanovitvi Evropske agencije za varnost omrežij in informacij. Agencija mora delovati kot merilo in vlivati zaupanje zaradi svoje neodvisnosti, kakovosti nasvetov, informacij, ki jih razširja, preglednosti svojih postopkov, metod delovanja ter vestnosti pri izvajanju dodeljenih nalog. (Sklep Sveta z dne 19. februarja 2004, sprejet na podlagi člena 251 Pogodbe)

Cilji — Agencija krepi sposobnost Skupnosti, držav članic in podjetij, da preprečujejo, obravnavajo in se odzivajo na probleme v zvezi z varnostjo omrežij in informacij. — Agencija nudi pomoč in svetuje Komisiji in državam članicam glede vprašanj, povezanih z varnostjo omrežij in informacij, ki sodijo v okvir njenih pristojnosti. — Agencija razvija visoko raven strokovnega znanja in ga uporablja za spodbujanje širokega sodelovanja med aktivnimi udeleženci iz javnega in zasebnega sektorja. — Kadar jo Komisija pozove, ji Agencija pomaga pri razvoju zakonodaje Skupnosti na področju varnosti omrežij in informacij.

Naloge Agencija: (a) zbira podatke o trenutnih in nastajajočih tveganjih, ki bi lahko vplivala na elektronska komunikacijska omrežja; (b) svetuje in pomaga Evropskemu parlamentu, Komisiji in evropskim organom ali pristojnim nacionalnim organom; (c) krepi sodelovanje med aktivnimi udeleženci na zadevnih področjih; (d) omogoča sodelovanje pri skupnih metodologijah za odzivanje na vprašanja varnosti omrežij in informacij; (e) prispeva k ozaveščanju o vprašanjih varnosti omrežij in informacij za vse uporabnike; (f) Komisiji in državam članicam pomaga pri odnosih z industrijo; (g) sledi standardom; (h) Komisiji svetuje glede raziskav na področju omrežij in informacij; (i) pospešuje dejavnosti ocenjevanja tveganj, rešitve za obvladovanje tveganj; (j) prispeva k sodelovanju s tretjimi državami.

1. Uprava 1. Sestavljajo jo po en predstavnik vsake države članice, trije predstavniki, ki jih imenuje Komisija, in trije predstavniki brez pravice do glasovanja iz naslednjih skupin: (a) industrija informacijske in komunikacijske tehnologije; (b) skupine potrošnikov; (c) akademski strokovnjaki. 2. Člane uprave lahko nadomeščajo namestniki. 2. Izvršni direktor 1. Agencijo vodi njen izvršni direktor, ki je pri opravljanju svojih nalog neodvisen. 2. Izvršni direktor je imenovan za mandat, ki traja največ pet let. 3. Zunanja revizija Evropsko računsko sodišče. 4. Notranja revizija Notranji revizor Komisije. 5. Organ za razrešnico Parlament na priporočilo Sveta.

Končni proračun: 8,3 (6,9) milijona EUR (100 % subvencija Skupnosti) Število zaposlenih 31. decembra 2007: — 44 delovnih mest v kadrovskem načrtu. Zasedena delovna mesta 42, — druga delovna mesta: 11 pogodbenih uslužbencev, 2 dodeljena nacionalna strokovnjaka, 2 pripravnika. Skupno število zaposlenih: 56 Za operativne naloge: 31 (35) Za upravne naloge in naloge v zvezi s področjem politike: 25 (26)